**שי שטרן** (נולד ב-7 במרץ 1967) הוא עיתונאי, מפיק טלוויזיה, וסופר ישראלי, בעל חברת הפקות הקרויה על שמו.

ביוגרפיה
--------

שי שטרן הוא בנו של העיתונאי יאיר שטרן ונכדו של מייסד הלח"י אברהם שטרן (יאיר). שמו מבטא את רגשות הוריו שקיבלו 'מתנה', בן בכור. בנוסף שי אלו אותיות שטרן יאיר, כמו הכינוי המחתרתי של סבו. גדל בשכונת צמרת הבירה בירושלים. למד בתיכון הגימנסיה העברית בירושלים ומדעי המדינה באוניברסיטה העברית בירושלים. את שירותו הצבאי עשה כמפקד טנק.

בשנים 1989–1993 עבד במחלקת הספורט של ערוץ 1 כעורך תקצירים. בשנים 1997–1999 הפיק את תוכנית הספורט בערוץ 2 "הדקה ה-91" בהנחייתו של יורם ארבל. בשנים 1999 - 2003 הפיק את התוכנית "חלומות בהקיציס" בכיכובם של איל קיציס וטל פרידמן שזכתה להצלחה רבה וזכתה פעמיים בפרס מסך הזהב. בשנים 2003–2008 הפיק וערך תוכניות לספי ריבלין - "אופסייד" לערוץ הספורט, ולעידן אלתרמן - "עושים צחוק" לערוץ 2. ב-2008 הפיק את השעשועון ההומוריסטי חידון האשליות בערוץ 24 הישן, בכיכובם של ליאת הר לב ויניב ביטון. ב-2009 הפיק והגיש את תוכנית הראיונות הקומית אל תשאל. אמירה בוזגלו הייתה שחקנית קבועה בשתי העונות הראשונות. "אל תשאל", שודרה במקביל בקשת ובערוץ ביפ בשעות הלילה המאוחרות. בתוכנית זו עבר שטרן לראשונה אל קדמת המסך כמגיש ומראיין. לאחר שתי עונות עברה התוכנית בערוץ 2 לשעת שידור מוקדמת יותר. שטרן שילב בתוכנית ראיונות עם אנשי שוליים בלתי מוכרים, בעלי תחביבים מוזרים לצד ראיונות של ידוענים מתעשיית הבידור. סגנון הראיון שלו שילב שאלות מביכות ומיתממות המצליחות להפתיע את המרואיינים ולהפיק מהם תשובות בלתי צפויות. בעונה השלישית שילב ראיונות עם פוליטיקאים ועסק בשאלות כלכליות, חברתיות ופוליטיות, גם הן בסגנונו הייחודי. לאחר חמש עונות של התוכנית "אל תשאל", החל להגיש תוכנית אירוח בשם "דבר אלי" בערוץ 24.

ב-2012 יצא לאור ספרו "מיקי, אני מדברת אליך", בהוצאת מודן. הספר עוסק בירושלמי הנמצא בנקודת מפנה בחייו. הספר הפך לרב מכר והוביל את טבלת המכירות של צומת ספרים. ב-2014 יצא לאור ספרו השני "הכי נורמלי בעולם".

באפריל 2013 עזב את ערוץ 2, עבר לערוץ 10 והחל להנחות תוכנית אירוח בשם "שי בשישי" שכללה 30 תוכניות. התוכנית צולמה בפני קהל, וכן שילבה כתבות שטח בהן שטרן המשיך לעסוק בנושאים חברתיים שונים. באוגוסט 2014 התוכנית חזרה מוקדם מהמועד המתוכנן במהדורה מיוחדת של מבצע צוק איתן, צולמה ללא קהל ונקראה "שי בשידור". מאז משודרת התוכנית במתכונת זו. באוקטובר 2014 עלתה העונה השנייה. החל מינואר 2019 משודרת התוכנית בערוץ 13 (העונה השישית). בשנים 2015–2019 זכתה התכנית בארבעה פרסי אקדמיה בקטגוריית תוכניות אירוח.

בשנים 2012–2019 העלה, יחד עם ערן זרחוביץ' ומאור כהן, את מופע הבמה הקומי "כמעט מושלמים".

בסוף 2020 החליט שטרן לעזוב את "רשת" ואת ערוץ 13. החל מאפריל 2021 עבר שטרן לתאגיד השידור הישראלי, שם ממשיך להנחות את תוכניתו בכאן 11. התוכנית עלתה ב-24 באפריל תחת השם "ערב עם שי שטרן".

חיים אישיים
-----------

שטרן נשוי לדפנה, עורכת דין, מתגורר בהרצליה ואב לשלושה ילדים.

קישורים חיצוניים
----------------

ויקישיתוף מדיה וקבצים בנושא **שי שטרן** בוויקישיתוף
* שי שטרן, ברשת החברתית פייסבוק
* שי שטרן, במיזם "אישים" לתיעוד היצירה הישראלית
* שי שטרן, במסד הנתונים הקולנועיים IMDb (באנגלית)
* רשימת הפרסומים של שי שטרן, בקטלוג הספרייה הלאומית
* ניב שטנדל, עכבר העיר אונליין, אל תשאל: האם שי שטרן איבד את האומץ?, באתר הארץ, 21 במאי 2011
* קרן שפירא, ‏דרוש: חייזר בשם אביתר, באתר ‏מאקו‏, 18 באוקטובר 2009
* ספי קצב, ‏שי שטרן: "זאת תוכנית ללא תסריט, הכול מאולתר", באתר ‏מאקו‏, 5 בינואר 2011
* פז חסדאי‏, שי לצופים: על "אל תשאל" עם שי שטרן, באתר וואלה!‏, 6 בינואר 2011
* בן ישי דניאלי, שיר כאב: שי שטרן מתגעגע לירושלים של פעם, באתר nrg‏, 28 בפברואר 2012
* דוד רוזנטל‏, שי שטרן הוא המטורף הכי שפוי בעולם הספרות הישראלי, באתר וואלה!‏, 23 בינואר 2013
* עלית קרפ, מיקי, למה אתה רב מכר?, באתר הארץ, 13 בפברואר 2013
* כרמית ספיר ויץ, שי שטרן, ירושלים, באתר nrg מעריב, 3 בפברואר 2013
* ליאת אלקיים, קופסה שחורה - "דבר אלי" של שי שטרן: סוף סוף יש פה לייט נייט, באתר הארץ, 14 בפברואר 2013
* נועה הרשקוביץ‏, שי שטרן: "הם המפגרים, לא אני". ראיון, באתר וואלה!‏, 15 בפברואר 2013
* סרטונים שי שטרן, שי שטרן יוצא לפתור את התעלומה: מי רצח את ארלוזורוב?, באתר nana10‏, 27 ביולי 2013; במקור, מתוך "המגזין" עם אושרת קוטלר
* פרק ראשון מהרומן החדש של שי שטרן "הכי נורמלי בעולם", באתר וואלה!‏, 22 בספטמבר 2014
* יניב מגל, ‏שי שטרן: "אני מחפש בעיקר את מה שלא אומרים", באתר גלובס, 10 בנובמבר 2014
* אתר למנויים בלבד עלית קרפ, "הכי נורמלי בעולם": מתכון רבי המכר של שי שטרן, באתר הארץ, 25 בנובמבר 2014
* אתר למנויים בלבד רתם איזק, שי חי, באתר "ידיעות אחרונות", 22 באפריל 2021

הערות שוליים
------------

1. ↑  אב רוחני, באתר ערוץ 7, ‏2022-12-15
2. 1 2  מקומי - בגובה העיניים nrg - ...שיר כאב: שי שטרן מתגעגע, באתר www.nrg.co.il
3. ↑  רן בוקר, שי שטרן עוזב את רשת ועובר לתאגיד, באתר ynet, 31 בדצמבר 2020

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007513522705171
* LCCN: no2013052268
* VIAF: 302583538
* WorldCat: lccn-no2013052268

 |